Υλικό Φυσικής-Χημείας	Κύματα
Στάσιμο και κρούση με ακλόνητο εμπόδιο.
Mια μεταλλική  τεντωμένη χορδή  έχει στερεωμένα τα δύο της άκρα που βρίσκονται στις θέσεις  x=0 και x=0,5m. Mε κατάλληλη διάταξη αναγκάζουμε την χορδή να πάλλεται με εξίσωση που δίνεται από τη σχέση:
ψ=0,2συν(10πx +3π/2)∙ημ10πt (SI).
Tην χρονική στιγμή t1=0,05s τοποθετούμε ένα ακλόνητο οριζόντιο εμπόδιο  στη θέση ισορροπίας της χορδής από την θέση x=0  μέχρι τη θέση x=10cm.Αν οι στοιχειώδεις μάζες της ατσάλινης χορδής συγκρούονται τελείως ελαστικά και ακαριαία με το ακλόνητο οριζόντιο εμπόδιο να βρεθούν:
α) Η ταχύτητα διάδοσης  των κυμάτων που δημιούργησαν το παραπάνω στάσιμο κύμα.
β) Πόσα σημεία είναι συνεχώς ακίνητα στην παραπάνω χορδή.
γ) Να σχεδιαστεί η μορφή της χορδής τις χρονικές στιγμές t1 και την t2=0,15s.

AΠΑΝΤΗΣΗ
α) Από την εξίσωση μπορούμε να βρούμε το μήκος κύματος  των κυμάτων που δημιουργούν το στάσιμο κύμα: 
10πx=2πx/λ  άρα  λ=0,2m    και 10πt=2πt/T
άρα Τ=0,2s  και με τη βοήθεια του νόμου της κυματικής   λ=uT  θα βρούμε u=1m/s.
β) Aν στην εξίσωση βάλουμε όπου x=0 θα βρούμε ψ=0 άρα  στο σημείο x=0  υπάρχει δεσμός του στάσιμου κύματος. Το μήκος της χορδής L ισοδυναμεί με L/λ=2,5 μήκη κύματος. Με τη βοήθεια του σχήματος σε μία τυχαία χρονική στιγμή


Παρατηρούμε  ότι υπάρχουν 6 δεσμοί δηλαδή 6 είναι τα ακίνητα σημεία της χορδής.
γ) Για την χρονική στιγμή t1=0,05s η εξίσωση θα έχει την μορφή:
ψ=0,2συν(10πx+3π/2)  (SI)
άρα η μορφή της χορδή θα είναι


Η χρονική στιγμή t2=0,15s  αντιστοιχεί σε 3Τ/4. Την στιγμή όμως t3=T/2 η χορδή έχει γίνει οριζόντια για πρώτη φορά και για το κομμάτι  0≤x≤0,1m της χορδής  υπάρχει ακαριαία και ελαστική κρούση με  το ακλόνητο οριζόντιο εμπόδιο. Αυτό έχει σαν αποτέλεσμα να αλλάξει ακαριαία η φορά και όχι το μέτρο της ταχύτητας του κάθε σημείο της χορδής από 0≤x≤0,1m.
Έτσι η μορφή της χορδής για την χρονική στιγμή t2=0,15s θα είναι

